Ďumbier

Ďumbier (slovaka elparolo: //; ; ) estas la plej alta monto de Malaltaj Tatroj en Slovakio. Ĝia alto estas  kaj ĝi troviĝas sur la ĉefa kresto inter Krúpova hoľa () kaj Králička ().

 Priskribo 
eta|maldekstra|La pinto de Ďumbier
De nordo, Ďumbier prezentiĝas kiel grandeta altmonta masivo kun  altaj muroj, kolonoj kaj sulkoj irantaj ĝis glaĉeraj kaldronoj en la valoj Bystrá kaj Ludárová. La pli milta suda deklivo estas kovrita de granitaj ŝtonoj. En la nordaj valoj oni povas renkonti ĉamojn kaj marmotojn.

De la pinto de Ďumbier estas bona ĉirkaŭa vido al preskaŭ tuta montara sistemo de centra kaj norda Slovakio.

 Historio 
Oni antaŭe intense minis en ĝiaj deklivoj feran ercon, oron kaj antimonan ercon. Restaĵoj de tiu agado estas videblaj en preskaŭ ĉiuj valoj.

Dum la Dua mondmilito okazis sur ĝiaj deklivoj bataloj inter slovakaj partizanoj kaj germanoj. Memore al tiuj bataloj kaj malfacila trairo de Malaltaj Tatroj fare de partizanoj dum la vintro de la jaro 1944, oni konstruis ĉe la proksima montarkabano Chata gen. M. R. Štefánika monumenton al pereintaj partizanoj.

 Aliro 
Ďumbier estas alirebla per ruĝe markita vojo de la montarkabano Chata gen. M. R. Štefánika tra la monto Krúpova hoľa ().

 Nacia naturrezervejo Ďumbier 
En la jaro 1973 estis deklarita  vasta naturrezervejo. Ĝi enhavas la pinton de Ďumbier en la ĉefa kresto kaj la nordan deklivon. La teritorio konsistas el glacia reliefo sur granita grundo.

 Referencoj 

 Vidu ankaŭ 

 Geografio de Slovakio
 Tatroj kaj Malaltaj Tatroj

Kategorio:Montoj en Malaltaj Tatroj
Kategorio:Montoj kun alteco inter 2000 kaj 2999 m
Kategorio:Distrikto Liptovský Mikuláš
Kategorio:Distrikto Brezno
Kategorio:Geografio de Regiono Banská Bystrica
Kategorio:Geografio de Regiono Žilina